Un total de 43 artistes locals participen en la iniciativa ‘Comptem amb tu’ amb motiu del Dia Mundial de l'Art
15 d’abril 2020

![Imagen 1](/media/cg2othcm/70dia_arte_01.jpg)![Imagen 2](/media/4rtbz4t4/c_asun-moll-2.jpg)

Hui dimecres, 15 d'abril, se celebra internacionalment el Dia de l'Art. Per eixe motiu, la Regidoria de Cultura de l'Ajuntament de Sagunt, amb un total de 43 artistes locals, ha publicat un vídeo en què expliquen què és per a ells i elles l'art i quina és la seua manera de fer-lo.

  

Artistes de disciplines com ara la literatura, el cinema, la ceràmica, la pintura, la música, el teatre, la fotografia, el dibuix, la il·lustració, la dramatúrgia o la restauració s'han unit des de les seues cases en un vídeo que ha muntat el personal del departament i que ha publicat en les xarxes socials de la Regidoria de Cultura per a donar visibilitat a totes elles en este moment de confinament.

  

Per a la regidora de Cultura, Asun Moll, l'art «**és un producte realitzat amb una finalitat estètica i comunicativa on s'expressen idees i emocions, i en estos dies de confinament ens venen més al cap eixes emocions i els nervis estan més que mai a flor de pell**». Des de la Regidoria de Cultura, ha explicat la delegada, cal donar suport a este ampli col·lectiu que abasta moltes disciplines ja que «**l'art és un complement de la cultura i darrere de cada activitat creadora hi ha una gran creació d'activitat artística**». A més, Asun Moll ha agraït la ràpida i l'enorme col·laboració dels més de 40 artistes que en un temps rècord van acudir a la crida del departament, així com al personal de la Regidoria per dur a terme esta iniciativa.

​  

![](/media/0bwp4gbj/70dia_arte_02.jpg)  
_Uno de los 43 artistas locales que han participado en el vídeo que ha elaborado la Concejalía de Cultura, Marcos Sproston_  
  

​

*   [](http://www.facebook.com/sharer.php?u=https://aytosagunto.es/va/actualitat/un-total-de-43-artistes-locals-participen-en-la-iniciativa-comptem-amb-tu-amb-motiu-del-dia-mundial-de-l-art/ "Facebook")
*   [](http://twitter.com/share?url=https://aytosagunto.es/va/actualitat/un-total-de-43-artistes-locals-participen-en-la-iniciativa-comptem-amb-tu-amb-motiu-del-dia-mundial-de-l-art/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/un-total-de-43-artistes-locals-participen-en-la-iniciativa-comptem-amb-tu-amb-motiu-del-dia-mundial-de-l-art/ "Linked In")
*   [](mailto:?body=https://aytosagunto.es/va/actualitat/un-total-de-43-artistes-locals-participen-en-la-iniciativa-comptem-amb-tu-amb-motiu-del-dia-mundial-de-l-art/)